Pakistani cricketer Shoaib Akhtar was humiliated by 2 women | କ୍ରିକେଟ୍ ଇତିହାସରେ ଦ୍ରୁତତମ ବଲ୍ ବୋଲିଂ କରିଥିବା ରେକର୍ଡ଼ର ଅଧିକାରୀ ପାକିସ୍ତାନୀ ଖେଳାଳି ଶୋଏବ୍ ଅଖତର୍ ପ୍ରଥମରୁ ବହୁତ ଆକ୍ରମଣାତ୍ମକ ଥିଲେ । ଲୋକେ ପ୍ରାୟତଃ ତାଙ୍କ ପ୍ରତିଭା ଉପରେ ପ୍ରଶ୍ନ ଉଠାଉଥିଲେ ।
Share this:
ନୂଆ ଦିଲ୍ଲୀଃ ପାକିସ୍ତାନର ପୂର୍ବତନ ଦ୍ରୁତ ବୋଲର ଶୋଏବ ଅଖତର୍ (Shoaib Akhtar) ଷ୍ଟାର୍ ହେବା ପୂର୍ବରୁ ନିଜ ଜୀବନରେ ବହୁତ ସଙ୍ଘର୍ଷ କରିଛନ୍ତି । ରାୱଲପିଣ୍ଡିରେ ଏକ ଗରିବ ଘରେ ଜନ୍ମ ହୋଇଥିବା ଅଖତର୍ ବହୁତ ପରିଶ୍ରମ କରିଥିଲେ ଓ ଜାତୀୟ କ୍ରିକେଟରେ ଡେବ୍ୟୁ ସଙ୍ଗେ ସଙ୍ଗେ ସାରା ବିଶ୍ୱରେ ପ୍ରସିଦ୍ଧ ହୋଇଥିଲେ । କ୍ରିକେଟ୍ ଇତିହାସରେ ଦ୍ରୁତତମ ବଲ୍ ବୋଲିଂ କରିବାରେ ଶୋଏବ୍ ଅଖତର୍ ରେକର୍ଡ଼ର ଅଧିକାରୀ ଅଛନ୍ତି । କେବଳ ଏତିକି ନୁହେଁ, ସେ ପାକିସ୍ତାନ ପାଇଁ ଟେଷ୍ଟ ମ୍ୟାଚରେ ୧୭୮ଟି ୱିକେଟ୍ ଓ ODIରେ ୨୪୭ ୱିକେଟ୍ ନେଇଥିଲେ । ସେ ନିଜ ବୋଲିଂ ଦ୍ୱାରା ସଚିନ ତେନ୍ଦୁଲକର, ରିକି ପୋଣ୍ଟିଙ୍ଗ ଓ ମାଥ୍ୟୁ ହେଡେନଙ୍କ ଭଳି ବ୍ୟାଟ୍ସମ୍ୟାନମାନଙ୍କୁ ମଧ୍ୟ ବଡ଼ ଅଡୁଆରେ ପକାଇଥିଲେ । ତେବେ ଅଖତର୍ ଜଣେ ବଡ଼ କ୍ରିକେଟର୍ ହେବା ପୂର୍ବରୁ ତାଙ୍କୁ ଅପମାନିତ କରିଥିବା ଲୋକଙ୍କର କୌଣସି ଅଭାବ ନ ଥିଲା । ପାକିସ୍ତାନର ଏହି ପୂର୍ବତନ ଦ୍ରୁତ ବୋଲର୍ ନିଜ ପ୍ରଶଂସକମାନଙ୍କୁ ଏହି ପରି ଦୁଇ ଜଣ ମହିଳାଙ୍କ ବିଷୟରେ କହିଛନ୍ତି ।
"ମୋ' ଅଞ୍ଚଳରେ ଦୁଇ ଜଣ ମହିଳା ରହୁଥିଲେ ଯେଉଁମାନେ ଅଧିକାଂଶ ସମୟରେ ମୋତେ ଅପମାନିତ କରି କଥା କହୁଥିଲେ । ସେମାନେ ମୋତେ ପଚାରୁଥିଲେ ମୁଁ କୁଆଡେ ଯାଉଛି । ମୁଁ ଉତ୍ତରରେ କହୁଥିଲି ଯେ ମୁଁ ଏକ ଷ୍ଟାର୍ ହେବାକୁ ଯାଉଛି । ସେମାନେ ସବୁବେଳେ ମୋତେ ଅପମାନିତ କରୁଥିଲେ ଓ କହୁଥିଲେ ଯେ ମୁଁ କିଛି ହୋଇପାରିବି ନାହିଁ । ମୁଁ ସେମାନଙ୍କୁ କହୁଥିଲି 'ଟିକେ ଅପେକ୍ଷା କର, ମୁଁ ପାକିସ୍ତାନର ପରବର୍ତ୍ତୀ ବଡ଼ ତାରକା ହେବି'," ସେହି ସାକ୍ଷାତକାରରେ କହିଥିଲେ ଶୋଏବ ଅଖତର୍ ।
ଖୁବ୍ ଶୀଘ୍ର ଶୋଏବ ଅଖତରଙ୍କ କଠିନ ପରିଶ୍ରମ ଫଳ ଦେଇଥିଲା ଓ ସେ ୧୯୯୭ ମସିହାରେ ପାକିସ୍ତାନ ପାଇଁ ଡେବ୍ୟୁ କରିଥିଲେ । ଅଖତର୍ ନିଜ କରିୟରର ପ୍ରଥମ ଦିନଠାରୁ ବହୁତ ସଙ୍ଘର୍ଷ କରିଥିଲେ । କିନ୍ତୁ ସମୟ ଗଡି଼ବା ସହିତ ଏହି ଖେଳାଳିଙ୍କ ନାମ କ୍ରିକେଟ୍ ଦୁନିଆରେ ବ୍ୟାପିଯାଇଥିଲା ।
ନ୍ୟୁଜ୍ ୧୮ ଓଡ଼ିଆରେ ବ୍ରେକିଙ୍ଗ୍ ନ୍ୟୁଜ୍ ପଢ଼ିବାରେ ପ୍ରଥମ ହୁଅନ୍ତୁ| ଆଜିର ସର୍ବଶେଷ ଖବର, ଲାଇଭ୍ ନ୍ୟୁଜ୍ ଅପଡେଟ୍, ନ୍ୟୁଜ୍ ୧୮ ଓଡ଼ିଆ ୱେବସାଇଟରେ ସବୁଠାରୁ ନିର୍ଭରଯୋଗ୍ୟ ଓଡ଼ିଆ ଖବର ପଢ଼ନ୍ତୁ ।
CNN name, logo and all associated elements ® and © 2017 Cable News Network LP, LLLP. A Time Warner Company. All rights reserved. CNN and the CNN logo are registered marks of Cable News Network, LP LLLP, displayed with permission. Use of the CNN name and/or logo on or as part of NEWS18.com does not derogate from the intellectual property rights of Cable News Network in respect of them. © Copyright Network18 Media and Investments Ltd 2016. All rights reserved.
